Daar is verskeie redes waarom jy ’n skriftelike kontrak met jou huiswerkers moet aangaan. Dit sluit in jou huishulp, tuinier, kinderoppasser en mense wat byvoorbeeld oues of gestremdes versorg.
Tweedens word die arbeidsektor streng gereguleer. Met ’n kontrak onderneem jy om jou werknemer billik te behandel, maar die werknemer onderneem ook om hul pligte teenoor jou na te kom. So word julle albei se regte beskerm.
Om ’n kontrak op te stel hoef nie ’n kopseer te wees nie. Jy kan ’n standaardkontrak van die departement van arbeid se webtuiste aflaai en invul.
Adresse en persoonlike besonderhede (name en ID-nommers) van die werkgewer en -nemer, asook die adres waar die werk gedoen word.
Salarisbedrag: hoeveel, wanneer dit betaal word en wat dit insluit, byvoorbeeld verblyf. Kyk onder “Kry hier nog raad” vir ’n inligtingsbron oor salarisskale.)
Jy mag nie ’n werker betaal pleks van hulle verlof gee nie. Net as hulle afgedank word en verlof is uitstaande, mag hulle geld pleks van verlof kry.
Verlof mag ook nie langer as ses maande ná die einde van ’n jaarlikse verlofsiklus (12 maande vanaf aanstelling) toegestaan word nie.
Jy moet die bepalings van die kontrak aan die huiswerker verduidelik sodat hy of sy dit behoorlik verstaan.
Regtens moet huiswerkers betaalstrokies kry. Jy kan ’n faktuurboekie by ’n winkel koop en die betaalstrokies vir die werker daarin uitskryf. Dit het gewoonlik teenblaadjies, wat dan jou eie kopieë is.